吳漢月

吳漢月 ， 錢塘人 ， 五代十國吳越國主文穆王錢元瓘妾 ， 忠懿王錢俶母 。 中直指揮使吳珂女 。 錢元瓘年過三十 ， 而無親子 ， 妻子馬氏向公公錢鏐請求爲丈夫納妾 。 其後 ， 諸妾陸續生子 。 天成四年 （ 929年 ） ， 吳漢月生下錢元瓘第五子錢俶 。 吳漢月 “ 幼而婉淑 ” ， 成錢元瓘妾室後 ， 最被其妻馬氏寵愛 。 吳漢月善胡琴 ， “ 性慈惠而節儉 ， 頗尚黃老 ， 學居常被道士服 ” 。 日常亦以 “ 仁恕爲言 ” 。 屢次阻止錢元瓘封其族人官爵 。 對族人 “ 多加訓勵 ， 有過失必面責之 ” 。 後漢天福十二年十二月 （ 948年 ） ， 其子錢俶被擁立爲吳越國國王 。 《 吳越備史 》 記 ， 吳漢月敕封爲吳越國順德夫人 。 1980年代飛英塔的考古發現 ， 廣順元年 （ 951年 ） 時 ， 吳漢月自稱爲吳越國順德王太后 。 廣順二年 （ 952年 ） 六月 ， 吳漢月逝世 ， 年四十 ， 諡恭懿 ， 葬於錢塘慈雲嶺之西原 。 吳漢月墓曾被盜 。